Det er blandt andet lægestudiet i Aalborg, som trækker nye studerende til Nordjylland. Aalborg Universitet oplyser, at medicinstudiet alene står for 260 af de ekstra ansøgninger, som man i disse dage er igang med at tælle op og gennemgå. Samlet set er der knap 1600, som har søgt ind på medicinstudiet i Aalborg. Også studerende som har valgt medicinstudiet i netop Aalborg som førsteprioritet er stigende. Faktisk har 27% flere end sidste år, valgt netop Aalborg som førsteprioritet på lægestudiet. - Medicinstudiet er anerkendt og vi er ovre begynderstadiet. De første kandidater er ude og er meget anerkendte i branchen så medicinstudiet i Aalborg har bevist sit værd, lyder det fra en tilfreds studiechef Lone Vestergaard fra Aalborg Universitet. Samlet set står universitetet til at modtage lige over 16.000 ansøgninger i år i modsætning til sidste års 14.904. I 2014 var tallet 14.486 ansøgninger. Samlet set er stigningen på bare ét år knap 8% - Det er rigtigt flot ansøgerfelt og det er vi meget glade for. Aalborg Universitet ligger en del over landsgennemsnittet og vi gør meget for at have de rigtige uddannelser og en realistisk markedsføring af, hvad vi faktisk kan, forklarer Lone Vestergaard.

Opsummering:
Aalborg Universitet har modtaget 1000 ekstra ansøgere til studiepladser